stanford-oval/wikipedia huggingface dataset:
Vertigo (kappale)

| Vertigo |
| --- | --- |

Kappaleen tiedot
Esittäjä(t):  Olivia Lewis
Säveltäjä(t):  Philip Vella
Sanoittaja(t):  Gerard James Borg
Euroviisutiedot
Vuosi:  2007
Maa:  Malta
Kieli:  englanti
Sijoitus semifinaalissa:  25.
Pisteet semifinaalissa:  15
Vertigo oli Maltan edustuskappale vuoden 2007 Eurovision laulukilpailussa. Kappaleen esitti Olivia Lewis.
Kappale kertoo Lewiksen suhteen vaikeuksista, jotka aiheutuvat hänen rakastajansa teoista. Hän tuntee tämän huimauksena, miettien jatkavansa yksin lopettaen suhteensa ennemmin kuin sopivan asiat.
Musiikkityyliltään Vertigo muistuttaa itämaista musiikkia ja se sisältää keskiaasialaisia ja kaukoitäisiä aineksia, esimerkkinä gongi, jota lyödään muutamaan otteeseen kappaleen aikana. Lewis esiintyi kisoissa päällään silkistä tehty asu antaen vivahduksen Kiinasta.
Malta ei yltänyt edellisessä kilpailussa kymmenen parhaan joukkoon, joten kappale esitettiin karsinnassa kahdentenakymmenentenä. Karsinnan äänestyksessä se sai 15 pistettä ollen lopulta 25. sijalla 28 esiintyjästä ja pudoten loppukilpailusta. Tämä aiheutti maalle sen ensimmäisen putoamisen loppukilpailusta sitten ensiesiintymisen ja kaikkien aikojen huonoimman sijoituksen.
Valtakunnanamiraali

Valtakunnanamiraali eli valta-amiraali (ruots. riksamiral) oli 1500- ja 1600-luvulla yksi Ruotsin ylimmistä virkamiehistä. Ensimmäinen merkki tällaisesta virasta on Eerik XIV:n ajalta vuoden 1561 lopulta tai vuoden 1562 alusta, jolloin käytetään nimitystä ylin amiraali (öfverste amiral). Tämän amiraalin tuli huolehtia Ruotsin laivaston rakentamisesta, varustamisesta ja johtamisesta. Aiemmin amiraaleiksi oli kutsuttu vain sotilaita, ei hallinnollisia virkamiehiä. Juhana III teki virasta pysyvän ja nimitti 1571 tähän virkaan Klaus Flemingin, jonka viran nimikkeenä oli Ruotsin valtakunnan amiraali (Svea rikes amiral). Vuosina 1602–1682 valtakunnanamiraalin arvo kuului laivaston hallinnolliselle ja sotilaalliselle johtajalle. Viran viimeinen haltija oli Gustaf Otto Stenbock, jonka aikana vuodesta 1682 viran nimikkeenä oli ylin amiraali. Stenbock kuoli 1685 ja hänen seuraajansa oli kenraaliamiraali Hans Wachtmeister, jonka virkatehtävät erosivat edeltäjän tehtävistä.
Luettelo ruotsin valtakunnanamiraaleista

| Nimi | Kuva | Syntymäaika | Viran aloittamisaika | Viran lopettamisaika | Kuolinaika |
| --- | --- | --- | --- | --- | --- |
| Klaus Fleming |  | Noin 1530 | 1571 | 1595 | 13. huhtikuuta 1597 |
| Joachim Scheel |  | Noin 1531 | 1596 | 11. kesäkuuta 1602 | 1606 |
| Axel Ryning |  | 1552 | 1602 | 1611 | 8. tammikuuta 1620 |
| Göran Nilsson Gyllenstierna |  | 31. joulukuuta 1575 | 1611 | 24. elokuuta 1618 | 24. elokuuta 1618 |
| Carl Carlsson Gyllenhielm |  | 4. maaliskuuta 1574 | 1620 | 17. maaliskuuta 1650 | 17. maaliskuuta 1650 |
| Gabriel Bengtsson Oxenstierna |  | 18. maaliskuuta 1586 | 1652 | 12. maaliskuuta 1656 | 12. maaliskuuta 1656 |
| Carl Gustaf Wrangel |  | 23. joulukuuta 1613 | 1657 | 1664 | 25. kesäkuuta 1676 |
| Gustaf Otto Stenbock |  | 7. syyskuuta 1614 | 1664 | 1676 | 24. syyskuuta 1685 |
Tškalovsk (Kaliningrad)

| Tškalovsk (Чкаловск) |
| --- | --- |

 Kaliningradin alue Venäjällä, alla kaupungin sijainti alueella
 Tškalovsk
 Koordinaatit: 54°46′N, 20°27′E 
Valtio:  Venäjä
Alue:  Kaliningrad
Infobox OKVirheellinen NIMI-arvo: 
Tškalovsk (ennen saksaksi Tannenwalde) on hallinnollisesti Kaliningradin kaupunkiin keskushallintopiirin kuuluva kylä. Se nimettiin 29. heinäkuuta 1948 lentäjä Valeri Tškalovin mukaan.
Siellä on Kaliningrad-Tškalovskin lentotukikohta, josta suoritetaan säännöllisiä huolto- ja henkilökuljetuslentoja Suomenlahden kansainvälisen ilmatilan kautta.
Aiheesta muualla

NTV: Tškalovskin lentokentällä paloi hävittäjä  (venäjäksi)
Venda (bantustan)

Venda on entinen, vuonna 1962 Etelä-Afrikkaan perustettu apartheid-järjestelmän mukainen bantustan. Se sijaitsi lähellä Zimbabwen rajaa ja oli tarkoitettu vendan kieltä puhuville vendoille. Alue sai "osittaisen itsehallinnon" vuonna 1973 ja julistettiin itsenäiseksi vuonna 1979, mutta ei koskaan saanut kansainvälistä tunnustusta. Vuonna 1994 Venda liitettiin takaisin osaksi Etelä-Afrikan Limpopon provinssia.
Tškalovskajan metroasema (Moskovan metro)

Tškalovskaja (ven. Чкаловская) on yksi Moskovan metron asemista. Se avattiin 28. joulukuuta 1995.
Aiheesta muualla

Kuvia tai muita tiedostoja aiheesta Tškalovskajan metroasema (Moskovan metro) Wikimedia Commonsissa
Turun Soitannollinen Seura

| Turun Soitannollinen Seura |
| --- | --- |

Perustettu:  1790
Toimiala:  musiikki
Kotipaikka:  Turku
Puheenjohtaja:  Eero Linjama
Aiheesta muualla
[musisoi.wordpress.com Sivusto]
Infobox OKNimi-testi OK: 
Musikaliska sällskapet i Åbo, Turun soitannollinen seura r.f. on vuonna 1790 perustettu musiikkikulttuurin edistämiseen keskittyvä suomalainen aatteellinen yhdistys. Se on Suomen vanhin edelleen toimiva yhdistys. Musikaliska Sällskapet kehkeytyi Aurora-seuran konserteista ja musiikki-illoista edistämään musiikkikulttuuria Turussa.
Toiminta

Seuran toimintaan on oleellisena osana kuulunut sen perustamisesta asti oman orkesterin ylläpitäminen. Vuonna 1927 tapahtuneen kunnallisen ammattiorkesterin, Turun kaupunginorkesterin, (nykyään nimellä Turun filharmoninen orkesteri) perustamisen jälkeen seuran oma orkesteri on toiminut satunnaisemmin. Turun Soitannollinen Seura perusti Turun musiikkijuhlat ja Ruisrockin. Lisäksi seura järjestää Turun valtakunnallisia sellokilpailuja.
Puheenjohtajat

Turun Soitannollisen Seuran puheenjohtajana on vuodesta 2017 lähtien toiminut Eero Linjama. Aiempia yhdistyksen puheenjohtajia ovat olleet muun muassa Magnus Wilhelm Armfelt (1790), Jakob Gadolin (1794), Victor von Stedingk (1800), Jakob Tengström (1804–1805), Otto Andersson (1930–1958), John Rosas (1961–1974), Arne Rousi (1975–1996), Alarik Repo (1996–2010) ja Emilie Gardberg (2010–2017).
Kirjallisuutta

Otto Andersson, Musikaliska sällskapet i Åbo 1790-1808 / Otto Andersson., Helsinki, 1940 (ISSN 0039-6842 ja 2490-1547, verkkoversio)
Korhonen, Kimmo: Sävelten aika: Turun Soitannollinen Seura ja Turun filharmoninen orkesteri 1790–2015.  Helsinki:  Siltala, 2015.  ISBN 978-952-234-351-2.
Vertex Pharmaceuticals

| Vertex Pharmaceuticals |
| --- | --- |

Osake:  NASDAQ: VRTX
Perustettu:  1989
Toimitusjohtaja:  Jeff M. Leiden
Kotipaikka:  Cambridge, Massachusetts
Toimiala:  Lääketeollisuus
Liikevaihto:  1,5 miljardia USD (2012)
Henkilöstö:  1 800
Kotisivu:  www.vrtx.com
Infobox OKVirheellinen NIMI-arvo: 
Vertex Pharmaceuticals on yhdysvaltalainen lääketeollisuusyritys, joka keskittyy tutkimuksessaan virustartuntoihin, autoimmuunisairauksiin ja syöpälääkkeisiin.
Valgjärv

Valgjärv voi tarkoittaa seuraavia:
Valgjärv, Köörkula Valgjärv, järvi Virossa Törvan kylässä
Valgjärv, Kriisa Tiik, järvi Virossa Kanepin kunnassa
Valgjärv, Jaanipeebu järv, järvi Virossa Rõugen kunnassa
Valgjärv, Valgejärv, järvi Virossa Sauen ja Lääne-Nigulan kunnissa
Valgjärv, Jaani järv, järvi Võrun kunnan Kosen kauppalassa
Võru Valgjärv, Verijärv, järvi Virossa Võrun kunnassa.
Tšukotkan ylänkö

Tšukotkan ylänkö (ven. Чукотское нагорье, Tšukotskoje nagorje), aiemmin myös Anadyrvuoristo (Анадырский хребет, Anadyrski hrebet) on Tšuktšien niemimaalla Venäjän koilliskolkassa Tšukotkan autonomisessa piirikunnassa sijaitseva ylänkömaa, joka käsittää keskikorkeita vuoristoja. Tšukotkan ylänkö on pääasiassa asumatonta seutua, jota peittää tundra. Vuoriston korkein kohta on 1 810 metriä. Vuoriston länsiosasta saa alkunsa Anadyrjoki. Tšukotkan ylänkö rajoittuu lännessä Kolyman ylänköön.
Aiheesta muualla

Чукотское нагорье[vanhentunut linkki] Большая советская энциклопедия.
Анадырский хребет[vanhentunut linkki] Большая советская энциклопедия.
Valgerður Sverrisdóttir

| Valgerður Sverrisdóttir |
| --- | --- |

Edistyspuolueen puheenjohtaja
 2008–2009  
Edeltäjä:  Guðni Ágústsson
Seuraaja:  Sigmundur Davíð Gunnlaugsson
Islannin ulkoministeri
 15. kesäkuuta 2006 – 24. toukokuuta 2007  
Edeltäjä:  Geir Haarde
Seuraaja:  Ingibjörg Sólrún Gísladóttir
Islannin pohjoismaisen yhteistyön ministeri
 24. syyskuuta 2004 – 27. syyskuuta 2005  
Edeltäjä:  Siv Friðleifsdóttir
Seuraaja:  Sigríður Anna Þórðardóttir
Islannin teollisuus- ja kauppaministeri
 31. joulukuuta 1999 – 15. kesäkuuta 2006  
Edeltäjä:  Finnur Ingólfsson
Seuraaja:  Jón Sigurðsson
Kansanedustaja
 1987–2009  
Ryhmä/puolue:  Edistyspuolue
Vaalipiiri:  Norðurland eystra (1987–2003), Norðausturkjördæmi (2003–2009)
Henkilötiedot
Syntynyt: 23. maaliskuuta 1950 (ikä 74) Lómatjörn, Grýtubakkahreppur, Norðurland eystra
Kansalaisuus:  Islanti
Tiedot
Puolue:  Edistyspuolue
Valgerður Sverrisdóttir (s. 23. maaliskuuta 1950) on islantilainen edistyspuolueen poliitikko, joka istui kansanedustajana Alþingissä vuosina 1987–2009 ja toimi teollisuus- ja kauppaministerinä vuosina 1999–2006, ulkoministerinä vuosina 2006–2007 sekä puolueensa puheenjohtajana vuosina 2008–2009.
Valgerður syntyi Lómatjörnissä Grýtubakkahreppurissä koillis-Islannissa. Hän työskenteli sihteerinä muun muassa Islannin maataloustutkimuslaitoksessa ja akureyriläisessä sairaalassa. Vuosina 1972–1982 hän työskenteli opettajana Greinivíkissä, minkä lisäksi hän on työskennellyt Lómatjörnin tilalla vuodesta 1974 lähtien. Vuoden 1987 parlamenttivaaleissa hänet valittiin Alþingiin. Vuosina 1988–1989 ja 1990–1991 hän toimi Alþingin 2. varapuhemiehenä, vuosina 1992–1995 taas 1. varapuhemiehenä. Vuosina 1995–1999 hän toimi edistyspuolueen parlamenttiryhmän puheenjohtajana sekä Pohjoismaiden neuvoston Islannin-delegaation puheenjohtajana. Vuonna 1999 hän toimi terveys- ja sosiaaliturvavaliokunnan puheenjohtajana. Vuosina 1999–2006 hän toimi teollisuus- ja kauppaministerinä. Vuosina 2004–2005 hän toimi pohjoismaisen yhteistyön ministerinä. Vuosina 2006–2007 hän toimi ulkoministerinä. Vuosina 2007–2008 hän toimi edistyspuolueen varapuheenjohtajana, vuosina 2008–2009 puolueen puheenjohtajana.
Vem och vad

Hakuteoksen laitoksia eri vuosilta.
Vem och vad on henkilöhakuteos merkittävistä suomalaisista. Se on ilmestynyt ruotsinkielisenä Suomessa vuodesta 1920 noin neljän vuoden välein. Tuorein laitos on vuodelta 2010.
Teoksen kustantaja on ollut Schildts, nyttemmin Schildts & Söderströms. Vuoteen 1992 otsikkoon kuului kysymysmerkki, sen jälkeen ainoastaan nimiösivulla. Vuosien 2008 ja 2010 laitoksissa oli runsaat 3 800 henkilöartikkelia noin 900 sivulla. Hyvin edustettuina ovat yliopistomaailma ja kulttuurielämä, ja myös poliitikoista on runsaasti artikkeleita. Vähemmän sen sijaan on esimerkiksi viihteen edustajia. Tiedot perustuvat henkilöiden omaan ilmoitukseen. Mukana ei ole sellaisia, jotka eivät ole antaneet itse tietojaan.
Aiheesta muualla

Teos kustantajan sivustolla (Arkistoitu – Internet Archive)
Vem och vad 1967. Runeberg.org
Vem och vad hakuteoksessa Uppslagsverket Finland (2012). (ruotsiksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Vem och Vad
Käännös suomeksi
Vembu-Tembumaa

Huvipuiston sisäänkäynti.
Vembu-Tembumaa on vuonna 2001 avattu virolainen huvipuisto, joka sijaitsee Sakun kuntaan kuuluvassa Kurtnan kylässä. Se sijaitsee noin 25 kilometriä etelään Tallinnasta. Puistossa on muun muassa vesiliukumäkiä sekä auto- ja minigolfratoja. Huvipuistoalueen yhteydessä sijaitsee myös asuntovaunu- ja leirintäalue.
Aiheesta muualla

Viralliset kotisivut (viroksi)
Vembu-Tembumaan perhepuisto – Visit Estonia
Urban Ahlin

| Urban Ahlin |
| --- | --- |
 Ahlin Sergelin torilla syyskuussa 2014
Ruotsin valtiopäivien puhemies
 29.9.2014–24.9.2018  
Monarkki:  Kaarle XVI Kustaa
Pääministeri:  Stefan Löfven
Edeltäjä:  Per Westerberg
Seuraaja:  Andreas Norlén
Ruotsin suurlähettiläs Kanadassa
 2019–  
Henkilötiedot
Syntynyt: 13. marraskuuta 1964 (ikä 59) Mariestad
Ammatti:  opettaja
Tiedot
Puolue:  Ruotsin sosiaalidemokraattinen työväenpuolue
Aiheesta muualla
www.socialdemokraterna.se/Socialdemokratiska-riksdagsgruppen/Urban-Ahlin/Hem
Urban Christian Ahlin (s. 13. marraskuuta 1964 Mariestad) on ruotsalainen sosiaalidemokraattinen poliitikko, joka toimi Ruotsin valtiopäivien puhemiehenä vuosina 2014–2018. Valtiopäivillä Ahlin on istunut vuosina 1994–2018.
Ahlin opiskeli vuosina 1986–1990 Karlstadin yliopistosta ja valmistui opettajaksi, minkä jälkeen hän työskenteli matematiikan ja luonnontieteiden opettajana Mariestadissa. Ahlin on naimisissa Jenni Ahlinin (s. 1969) kanssa, joka työskentelee Mariestads-Tidningen -sanomalehden perhe- ja kulttuuritoimittajana. Yhdessä heillä on kaksi tytärtä.
Valtiopäivillä Ahlin on istunut jäsenenä ulkoasiainvaliokunnassa, missä hän oli puheenjohtajana vuosina 2002–2006 ja varapuheenjohtajan tehtävissä vuosina 2006–2014. Ahlin on ollut myös sosiaalidemokraattien puhemiehenä ulkopolitiikkaan liittyvissä asioissa. Vuoden 2014 vaalien jälkeen hänen arvioitiin olevan yksi mahdollisista vaihtoehdoista uudeksi ulkoministeriksi.
Vuonna 2019 Ahlin valittiin Ruotsin Kanadan-suurlähettilääksi.
Aiheesta muualla

Kuvia tai muita tiedostoja aiheesta Urban Ahlin Wikimedia Commonsissa
Vaalikauden 2015–2019 eduskunta

Vaalikauden 2015–2019 eduskunta valittiin vuoden 2015 eduskuntavaaleissa.
Hallitustunnustelut

19. huhtikuuta 2015 pidettyjen eduskuntavaalien jälkeen suurimman puolueen Keskustan puheenjohtaja Juha Sipilä aloitti epäviralliset hallitustunnustelut vaaleja seuraavalla viikolla. 28. huhtikuuta eduskuntaryhmät nimesivät Sipilän virallisesti hallitustunnustelijaksi. 7. toukokuuta Sipilä ilmoitti, että hallitusneuvottelut aloitetaan Keskustan, Perussuomalaisten ja Kokoomuksen kanssa. Yhteensä puolueilla on 124 kansanedustajaa 200:sta.
Hallitusneuvottelut

Hallitusneuvottelut aloitettiin 8. toukokuuta valtioneuvoston tiloissa Smolnassa. Tavoitteena oli muodostaa hallitus toukokuun aikana.
Perjantaina 8. toukokuuta hallitusohjelman taloudelliseksi perusteeksi sovittiin valtiovarainministeriön virkamiesten ennuste. Sen mukaan Suomen odotettavissa oleva lähivuosien talouskasvu on noin 1 prosentin luokkaa. Velkasuhteen kasvun lopettamiseksi julkista talouden meno–tulo-tasapainoa tulee parantaa 6 miljardia euroa vuoteen 2019 mennessä. Leikkauksista 4 miljardia tulisi valtiontalouteen ja 2 kuntatalouteen. Valtiontalouden leikkaukset tulee tehdä lähinnä menoja leikkaamalla, koska työllisyyssyistä kokonaisverotusta ei voi lisätä. Kuntataloudessa osa leikkauksista voidaan hoitaa vähentämällä kuntien velvoitteita. Tavoitteena myös kuntien osalta on, että kunnallisverotusta ei tarvitsisi nostaa. Neuvotteluissa sovittiin, että kokonaisveroastetta ei nosteta. Viikonloppuna puolueet toimivat lähinnä keskenään muiden muassa valiten edustajiaan työryhmiin.
Maanantaina 11.5. neuvottelut jatkuivat maahanmuutto-, EU- sekä ulko- ja turvallisuuspolitiikka-työryhmissä. Lisäksi yhteiskunnan kokonaiskuvaa ja visiota käsitteli strategiatyöryhmä, jonka perusteella muotoiltiin visio.
Tiistaina 12.5. samat 4 työryhmää jatkoivat neuvotteluja.
Keskiviikkona 13.5. julkistettiin neuvoteltu visio Suomelle vuodelle 2025 ja sen pohjalta viisi strategista tavoitetta vuosille 2015–2025. Näiden pohjalta neuvoteltiin vuosille 2015–2019 hallituskauden strategiset painopisteet ja myöhemmin näihin kuhunkin liittyvät kärkihankkeet. Strategiset painopisteet ja työryhmät ovat hyvinvointi, työ ja työllisyys, koulutus ja osaaminen, biotalous, toimintatavat, johtaminen, digitalisaatio, normien purku ja kokeilut. Näiden lisäksi työryhmät ovat aiheista kestävä julkinen talous ja sen alatyöryhmä: verotus, sisäinen turvallisuus sekä rakenneuudistukset (sote, valtion- ja aluehallinto, kuntien tehtävät). Maahanmuutto-, EU- sekä ulko- ja turvallisuuspolitiikka-työryhmien tulokset julkistettiin.
Sipilän hallitus

Eduskuntavaalikauden hallitukseksi valittiin eduskunnan äänestyksessä Juha Sipilän enemmistöhallitus, johon kuului keskusta, kokoomus ja perussuomalaiset. Perussuomalaisten hajotessa sininen tulevaisuus jatkoi hallituksessa joka pysyi yhä enemmistöhallituksena, mutta kapeamman enemmistön turvin.
Valdez

| Valdez |
| --- | --- |

 Koordinaatit: 61°7′51″N, 146°20′54″W 
Valtio:  Yhdysvallat
Osavaltio:  Alaska
Piirikunta:  Chugach
Pinta-ala:  
 – Kokonaispinta-ala:  717,6 km²
 – Josta vettä:  142,7 km² (19,88 %)
Väkiluku:  4 036
 – Väestötiheys:  7,0 as./km²
Aikavyöhyke:  UTC-9 (kesäaika UTC–8)
 
 http://www.ci.valdez.ak.us/ 
Infobox OKVirheellinen NIMI-arvo: 
Valdez on satamakaupunki Alaskassa. Trans-Alaskan öljyputken toinen pää päättyy Valdeziin, minkä vuoksi se on tärkeä öljysatama. Kaupungissa on 4 036 asukasta (2000). Valdez on antanut nimensä myös Alaskan edustalla karille ajaneelle Exxon Valdez -öljytankkerille.
Historia

Valdezin satama sai nimensä 1790, kun espanjalainen tutkimusmatkailija Don Salvador Figaldo nimesi sen Espanjan laivaston komentajan, Antonio Valdés y Basánin mukaan. Koska Valdezin satama ei jäädy, sinne kehittyi kaupunki 1898. Eräiden höyrylaivayhtiöiden mukaan Valdezin jäätikköreitti oli parempi reitti Klondiken kultakentille, kuin reitti Skagwayn kautta.
Richardson Highway rakennettiin 1899, ja 1900-luvun alussa se yhdisti Valdezin Alaskan sisäosiin. Kuitenkin vasta 1950-luvulla sitä pystyi kulkemaan ympäri vuoden.
Kaupunki tuhoutui 1964 pitkäperjantain maanjäristyksessä. Osa kaupungista upposi mereen maanvyöryssä, ja tsunami pyyhkäisi rannikon. Valdezissa menehtyi 32 ihmistä, joista suurin osa oli satamassa. Alkuperäinen kaupungin paikka hylättiin ja armeija kuljetti 60 hätävarataloa paikalle, johon syntyi nykyinen Valdez.
Vuosina 1975–1977 Trans-Alaskan öljyputki rakennettiin tuomaan öljyä Valdeziin rakennettuun öljysatamaan. Tämä piristi kaupungin taloutta huomattavasti.
1989 Exxon Valdez -öljytankkeri ajoi karille lähellä Valdezia. Vaikka öljyä ei koskaan tullutkaan satamaan, se tappoi lähialueen merenelävät miltei tyystin.
Maantiede

Valdez sijaitsee syvän vuonon suussa, Prince William Soundin lähellä Alaskassa. Sitä ympäröivät Chugachvuoret. Valdez on pohjoisin satama Pohjois-Amerikassa, joka ei jäädy.
Kaupungin pinta-ala on 717,6 km². 574,9 km² siitä on maata, ja 142,7 km² (19,88 %) on vettä.
Media

Vaikka kaupunki on pieni, siellä ilmestyy kaksi sanomalehteä: Valdez Star ja Valdez Vanguard. Kaupungissa toimii myös kaksi radioasemaa, KCHU ja KVAK.
Wikimedia Commonsissa on kuvia tai muita tiedostoja aiheesta .
Valdez, Alaska
Öljysäiliöitä Valdezissa
Valgesoo

Valgesoo
Valgesoo (’valkoinen suo’) on suo Virossa. Se sijaitsee Kaakois-Virossa Põlvan kunnassa Kiidjärven kylässä. Suon läpi kulkee ympyränmuotoinen 1,9 km pitkä opintopolku. Valgesoo on enimmäkseen metsäistä suota, jossa mänty on valtalajina; siellä on vain kaksi puutonta aluetta, joilla kasvaa kanervaa. Maasto on tasaista. Suo muuttuu melko jyrkästi kivennäismaaksi ja siksi suon reunoja rajoittaa vain kapea siirtymämetsäkaistale. Turvekerroksen keskisyvyys on 1,3 metriä. Suo sijaitsee suoraan hiekalla, mikä viittaa siihen, että suo on muodostunut hiekkapohjan soistumisen seurauksena.
Kasvillisuus ja eläimistö

Valgesoolla kasvaa kämmeköitä ja paljon syötäviä marjoja, kuten karpaloita, karhunvatukoita, variksenmarjoja ja mustikoita. Valgesoon eläimiin kuuluvat sudet, ketut ja villisiat sekä lintuihin merikotkat ja haikarat.
Vertrieu

| Vertrieu |
| --- | --- |
 Vertrieun vanha linna
 Vertrieu
 Koordinaatit: 45°52′27″N, 5°22′03″E 
Valtio:  Ranska
Alue:  Auvergne-Rhône-Alpes
Departementti:  Isère
Arrondissementti:  La Tour-du-Pin
Pinta-ala:  
 – Kokonaispinta-ala:  4,6 km²
Väkiluku (2021):  602 
 – Väestötiheys:  131 as./km²
Kunnan numero:  38539
 
 Kunnan kotisivut 
Infobox OKVirheellinen NIMI-arvo: 
Vertrieu on kunta itäisessä Ranskassa Isèren departementissa Auvergne-Rhône-Alpesin alueella. Se sijaitsee Rhônejoen varrella, noin 50 kilometriä Lyonin kaupungista itään.
Vertrieun vanha ja uusi linna
Vertrieussa on kaksi linnaa. Vanha linna on 1200-luvulla rakennettu linnoitettu talo. Sen rakennutti Dauphinén hallitsijat, jotka olivat tuolloin sodassa Savoijin kanssa. Sota kesti 70 vuotta, ja tuona aikana rakennettiin useita vastaavia linnoitettuja taloja Balcons du Dauphinén alueelle. Vuonna 1349 Dauphinésta tuli osa Ranskan kuningaskuntaa. Samaan aikaan (1346-1353) musta surma levisi Euroopassa tappaen lähes puolet sen väestöstä. Vuonna 1355 Ranskan kuningas Juhana II ja Savoijin kreivi Amadeus VI allekirjoittivat Pariisin rauhansopimuksen, joka määritteli rajat uudelleen. Tämän jälkeen linnan oli puolustettava Ranskan kuningaskuntaa. Vanha linna on kunnostettu asuttavaksi.
Uusi linna rakennettiin korvaamaan vanha linna 1600-luvun puolivälissä. Sen rakennutti Vertrieun herra La Poype aatelisasunnoksi. Linna rakennettiin uudelleen 1700- ja 1800-luvuilla. Linnan puisto ja sen ranskalainen puutarha ovat avoinna vierailijoille maksutta.
Aiheesta muualla

Kuvia tai muita tiedostoja aiheesta Vertrieu Wikimedia Commonsissa
Get Born

| Get Born Jet |
| --- | --- | --- |

Studioalbumin tiedot
 Julkaistu: 14. syyskuuta 2003
 Tuottaja(t): Dave Sardy
 Tyylilaji: garage rock, hard rock, alternative rock
 Kesto: 49.00
 Levy-yhtiö: Elektra, Capitol
Jetin muut julkaisut
| Dirty Sweet EP 2003 | Get Born 2003 | Rare Tracks 2004 |
Get Born  on australialaisen rockyhtyeen Jetin 7. lokakuuta 2003 julkaistu debyyttialbumi. Sitä on myyty maailmanlaajuisesti yli miljoona kappaletta.
Levyn teko

Jet aloitti albumin tekemisen Sunset Sound Studioilla Los Angelesissa tuottaja Dave Sardyn kanssa, joka oli aikaisemmin tuottanut levyjä Marilyn Mansonille ja The Dandy Warholsille. Puolivälissä levyntekoa bändi keskeytti äänitykset ja lensi takaisin Australiaan lämmittelemään The Rolling Stonesia heidän vuoden 2003 Australian kiertueellaan.
Get Bornilla oleva kappale "Timothy" on omistettu kitaristi Cameron Munceyn veljelle, joka kuoli ollessaan vielä vauva. "Radio Song" kirjoitettiin ajasta, jolloin Jet oli vielä tuntematon bändi Melbournessa ja yritti tulla huomatuksi. "Rollover DJ" kertoo vaikeuksista, joita he kohtasivat yrittäessään saada keikkoja dance-musiikin ollessa vallalla. Albumilta julkaistiin singleinä "Are You Gonna Be My Girl", "Cold Hard Bitch", "Rollover DJ" ja "Look What You've Done", jotka saavuttivat suosiota Yhdysvalloissa ja Isossa-Britanniassa.
Levyn nimi "Get Born" tulee Bob Dylanin "Subterranean Homesick Blues"in säkeestä.
Jetin albumikannet jäljittelevät The Beatlesin albumeja ja jokainen kansi on muokattu versio Beatlesin kansista. Get Born on Jetin versio Beatlesin Revolverista.
Kritiikki

Get Bornia kritisoitiin monien klassisten rockartistien, kuten The Rolling Stonesin, The Beatlesin ja AC/DC:n tyylin kopioimisesta sekä yksittäisten kappaleiden riffien ja melodioiden matkimisesta. Näitä olivat Pink Floydin "Wish You Were Here" ("Come Around Again"), Radioheadin "Black Star", The Beatlesin "Sexy Sadie" (josta oli otettu myös lyriikoita), "Let It Be", "Golden Slumbers", "Fool on the Hill" sekä John Lennonin "Imagine" ("Look What You've Done"), Iggy Popin "Lust for Life" ("Are You Gonna Be My Girl"), The White Stripesin "Screwdriver", The Jamin "Town Called Malice" ("Are You Gonna Be My Girl"), Bachman-Turner Overdriven "Takin' Care of Business" ("Rollover DJ") ja Deep Purplen "Woman from Tokyo" ("Cold Hard Bitch"). Pitchfork Media syytti, että "Get What You Need" sisälsi materiaalia The Kinksin "All Day And All Of The Night"- ja The Temptationsin "Get Ready"-kappaleista.
Kuitenkin, Allmusic.comin arvostelussa "Are You Gonna Be My Girl"-kappaletta ylistettiin sen välittömästä vetovoimasta huolimatta siitä, että se muistutti "Lust for Lifeä". "Siitä, puuttuuko 'Are You Gonna Be My Girlistä' luovuus kokonaan, vai onko se vain äärimmäinen esimerkki siitä, kuinka kaikki musiikki on saanut vaikutteita siitä, mitä ennen sitä tehtiin, voidaan väitellä... Joka tapauksessa, kappaletta on mahdotonta jättää huomioimatta."
Kappaleet

Last Chance – 1.52
Are You Gonna Be My Girl – 3.34
Rollover DJ – 3.17
Look What You've Done – 3.50
Get What You Need – 4.08
Move On – 4.21
Radio Song – 4.32
Get Me Outta Here – 2.56
Cold Hard Bitch – 4.03
Come Around Again – 4.30
Take It Or Leave It – 2.23
Lazy Gun – 4.42
Timothy – 4.32